钦定古今图书集成/明伦汇编/闺媛典/第007卷 > 《答外二首》刘氏〈徐悱妻〉
## 钦定古今图书集成/明伦汇编/闺媛典/第007卷 > 《答外二首》刘氏〈徐悱妻〉

花庭丽景斜，兰牖轻风度。落日更新妆，开帘对春树。
鸣鹂叶中舞，戏蝶花间骛。调琴本要欢，心愁不成趣。
良会诚非远，佳期今不遇。欲知幽怨多，春闺深且暮。
东家挺奇丽，南国擅容辉。夜月方神女，朝霞喻洛妃。
还看镜中色，比艳似知非。摛辞徒妙好，连类顿乖违。
智夫虽已丽，倾城未敢希。